b'\n_START_ARTICLE_\nBeihai-puisto\n_START_PARAGRAPH_\nBeihai-puisto (kiin. \xe5\x8c\x97\xe6\xb5\xb7\xe5\x85\xac\xe5\x9b\xad; pinyin B\xc4\x9bih\xc4\x83i G\xc5\x8dngyu\xc3\xa1n) on Pekingiss\xc3\xa4 sijaitseva keisarillinen puutarha. Puisto rakennettiin alun perin 900-luvulla ja se toimi Kielletyn kaupungin osana ennen Qing-dynastian p\xc3\xa4\xc3\xa4ttymist\xc3\xa4. Puisto avattiin yleis\xc3\xb6lle vasta vuonna 1925. _NEWLINE_Puisto on yli 700 000 neli\xc3\xb6metrin kokoinen ja sen pinta-alasta yli puolet on vett\xc3\xa4. Vesialueen keskell\xc3\xa4 on Hortensia-saari, joka luotiin j\xc3\xa4rven kaivamisessa syntyneest\xc3\xa4 maa-aineksesta. Saarella on suuri valkoinen dagoba ja sen rinnalla tiibetil\xc3\xa4iseen tyyliin rakennettu dagoba, joka rakennettiin Dalai-laman vierailun kunniaksi vuonna 1651.'